[{"text_idx": "#000000", "text": "Croeso i Gorws Teulu Anthem"}, {"text_idx": "#000002", "text": "Mae Teulu Anthem yn arbennig iawn. Boed fel perfformiwr, cerddor ifanc, aelod o\u2019r fforwm ieuenctid, llysgennad, ymddiriedolwr, neu bartner diwydiant, mae yma gyfeillach go iawn, a chymuned amrywiol sy\u2019n rhannu cariad at gerddoriaeth yng Nghymru."}, {"text_idx": "#000003", "text": "Drwy ymuno a\u0302 Chorws Teulu Anthem, byddwch yn cefnogi ein gweledigaeth ac yn helpu i greu Cymru lle gall cerddoriaeth rymuso pob bywyd ifanc. Gallwch ein helpu i gefnogi pobl ifanc ar eu taith drwy gerddoriaeth yng Nghymru drwy ein meysydd ariannu a\u2019n prosiectau allweddol. Drwy hyn byddwn yn galluogi mynediad a chreu cyfleoedd, yn meithrin talent a\u2019n fforwm ieuenctid, ac yn datblygu porth digidol i gyrraedd pob cymuned yng Nghymru."}, {"text_idx": "#000004", "text": "Fel un o aelodau anhygoel Corws Teulu Anthem, cewch eich gwahodd i\u2019n digwyddiad blynyddol ar gyfer Teulu Anthem, lle cewch fwynhau perfformiadau unigryw, cwrdd a\u0302\u2019n llysgenhadon a\u2019n cerddorion ifanc, a chlywed am yr hyn rydym yn ei wneud ledled Cymru. Cewch hefyd gofrestru i dderbyn ein cylchlythyr rheolaidd, i gael y wybodaeth ddiweddaraf am bopeth yn Anthem."}, {"text_idx": "#000005", "text": "Byddem wrth ein bodd o gael eich croesawu i Gorws Teulu Anthem. Cliciwch ar y botwm cyfrannu a dewiswch yr opsiwn misol."}]